Byggesaker kan være ganske omfattende saker med mange tegninger, redegjørelser, dispensasjonssøkander mm. Byggesøknadene skal forholde seg både til plan- og bygningsloven og lokale bestemmelser som kommuneplanens arealdel og reguleringsplaner. Tiltak skal være innenfor de gjeldende bestemmelsene eller eventuelt søke dispensasjon fra enkelte bestemmelser. I tillegg stilles det krav i teknisk forskrift blant annet til utforming og størrelse på rom med tanke på universell tilpassing og sikkerhet ved rømning. Ingen byggesaker er like, og noen ganger gis det avslag på søknaden.
Dersom det er gitt avslag på søknaden skal kommunen begrunne vedtaket om å avslå søknad om tillatelse. Tiltakshaver som får avslag på søknaden sin står overfor to alternativ dersom de fortsatt ønsker å jobbe mot å få tillatelse. Det første alternativet er å søke på nytt med endringer på tiltaket det søkes om tillatelse for. Dette kan føre frem, men blir behandlet som en ny søknad og kan avslås på liknende eller nytt grunnlag. I tillegg til ekstraarbeidet med tegninger og søknader, vil det også komme nye gebyrer fra kommunene for behandling av en ny søknad.
Det andre alternativet er å utarbeide en klage. Dette krever en god innsikt i både utformingen og saksbehandlingen av byggesøknader. Klagen vurderes av jurister for å undersøke om det er gjort saksbehandlingsfeil. Det er ikke mulig å gjøre endringer i søknaden som ble sendt inn for å tilpasse tiltaket begrunnelsene som er gitt i avslaget. Her må det for eksempel vises til eventuelle tilsvarende søknader som det er gitt tillatelse til, momenter i søknaden som ikke er vektlagt tilstrekkelig av saksbehandler. Hver klage vil være ulik basert på søknadens og avslagets innhold. Dersom klagen ikke fører frem vil klagen sendes videre til politisk behandling. Her er det ulik praksis basert på hvilken styringsmodell kommunene har. Dersom klagen avvises etter politisk behandling kan den klages inn for andre instanser, som for eksempel Statsforvalteren.
Vi har lang erfaring med byggesøknader, og i enkelte saker har vi fått avslag som vi har utarbeidet en klage på for tiltakshaver. Vår erfaring og kunnskap om byggesøknader gjør oss godt rustet til å utforme klagene. Som ved byggesøknader kan vi bare garantere at vi gjør en god jobb, og kan ikke garantere utfallet av saksbehandlingen.
Ta kontakt for mer informasjon, spørsmål og pris.
Kontakt oss